  Туспуктэм: Григорий Фомин Майя Бывальцева 2024-тӥ арын Ижкарын нылпи садъёслэн гужем ужан радлыксы воштӥськоз. Со анай-атайёслэн куремзыя лэсьтӥське, ивортӥз кар администрацилэн пресс-службаез. Вуоно гужем котькуд нылпи садлэн аслаз ужан радлыкез улоз. Садлэн кык но солэсь трос юртэз ке, соос бӧрсьысь бӧрсе ворсаськылозы. Одӥг юртын ужасьёсаз дежурной группаос кельтылыны чаклало, пиналъёсты мукет ужъюртъёсы нуллоно уз луы. Котькуд нылпилы арлыдызъя тупась группае ветлыны луонлык сётозы. « Нылпи садэ гужем ветлыны мылкыд карись одӥг пинал но интытэк уз кыльы» Наталья Гвоздкова, Ижкар администрацилэн тӧроезлэн мерлыко политикая воштӥсез Нылпи садъёсын ужасьёслы отпускъёс юнматэм радлыкъя, воштонъёстэк, сётозы. Тегъёс: нылписад нылпиос гужем Ижкар Удмуртия  